Publicēts:
"Latvijas Vēstnesis"
, 182 (2757),
12.12.2002.
Izdevējs: 
Ministru kabinets
Veids: 
noteikumi
Numurs: 
526
Pieņemts: 
09.12.2002.
Stājas spēkā: 
13.12.2002.
Attēlotā redakcija:
 01.09.2014. - ... 
Spēkā esošā
Grozījumi:
MK 23.11.2004. noteikumi 
Nr.966 / LV, 188 (3136), 26.11.2004. / Stājas spēkā 27.11.2004.
MK 29.05.2007. noteikumi 
Nr.349 / LV, 88 (3664), 01.06.2007. / Stājas spēkā 02.06.2007.
MK 21.01.2014. noteikumi 
Nr.34 / LV, 16 (5075), 23.01.2014. / Stājas spēkā 24.01.2014.
MK 18.03.2014. noteikumi 
Nr.144 / LV, 58 (5118), 21.03.2014. / Stājas spēkā 01.09.2014.
Ministru kabineta noteikumi Nr.526
 
Rīgā 2002.gada 9.decembrī (prot. Nr.55 8.§)
Darba aizsardzības prasības, lietojot darba aprīkojumu
(Noteikumu nosaukums MK 
18.03.2014.
 noteikumu Nr.144 redakcijā)
Izdoti saskaņā ar 
Darba aizsardzības likuma
 
25. panta
 2. punktu
(MK 
18.03.2014.
 noteikumu Nr.144 redakcijā)
I. Vispārīgie jautājumi
II. Prasības darba aprīkojumam
1. Noteikumi nosaka darba aizsardzības prasības, lietojot darba aprīkojumu, lai neradītu risku nodarbināto drošībai
un veselībai, kā arī nosaka darba devēja pienākumus šo prasību īstenošanā.
(Grozīts ar MK 
18.03.2014.
 noteikumiem Nr.144)
2. Noteikumi attiecas uz jebkuru darbību ar darba aprīkojumu — palaišanu (iedarbināšanu), apstādināšanu,
lietošanu, pārvietošanu, labošanu, pārveidošanu, tehnisko apkopi (uzturēšanu), apkalpošanu, tīrīšanu — (turpmāk —
lietošana), izņemot specifiskas darbības ar darba aprīkojumu bruņotajos spēkos, policijā, ugunsdzēsības un glābšanas
dienestā, kā arī citās līdzīgās jomās, ja attiecīgo specifisko darbību raksturs ir pretrunā ar darba aizsardzības
vispārīgajiem principiem.
3. Par šo noteikumu ievērošanu ir atbildīgs darba devējs.
4. Šo noteikumu ievērošanu kontrolē Valsts darba inspekcija.
5. Darba aprīkojuma vadības ierīces, kuras ietekmē tā lietošanas drošību, ir skaidri saredzamas, atbilstoši
marķētas, un to nozīme ir viegli saprotama.
1
/
10
6. Darba aprīkojuma vadības ierīces izvieto pēc iespējas ārpus bīstamās zonas (zona darba aprīkojumā vai ap to,
kurā tiek apdraudēta nodarbināto drošība vai veselība), lai to lietošana neradītu papildu bīstamību. Nejauša darbība ar
vadības ierīci nedrīkst radīt nekādu risku.
7. Nodarbinātais, kas lieto darba aprīkojumu (turpmāk — operators), nodrošina, lai bīstamajā zonā neatrastos
cilvēki.
8. Ja šo noteikumu 
7.punkta
 prasības nav iespējams izpildīt, darba aprīkojumam nepieciešama drošības sistēma ar
skaņas un/vai gaismas signāliem, kura automātiski signalizē par tā palaišanu (iedarbināšanu), lai nodarbinātais, kurš
pilnīgi vai daļēji atrodas bīstamajā zonā, varētu laikus izvairīties no riska, kas rodas, ieslēdzot vai izslēdzot darba
aprīkojumu.
9. Darba aprīkojuma vadības sistēmas ir drošas. Tās izvēlas, novērtējot avāriju, kļūmju un traucējumu iespējamību
paredzētajos lietošanas apstākļos.
10. Darba aprīkojumu var palaist (iedarbināt) tikai ar apzinātu darbību, izmantojot šim nolūkam paredzētu vadības
ierīci.
11. Šo noteikumu 
10.punktā
 minētās prasības attiecas arī uz darba aprīkojuma atkārtotu palaišanu (iedarbināšanu)
pēc tā apstādināšanas vai darbības režīma (piemēram, ātruma, spiediena) maiņas. Atkārtota palaišana (iedarbināšana)
un darbības režīma maiņa nedrīkst radīt risku nodarbinātajiem. Šīs prasības neattiecas uz aprīkojumu, kas darbojas
automātiskā režīmā.
12. Darba aprīkojumam nepieciešama droša apstādināšanas ierīce pilnīgai darba aprīkojuma apstādināšanai un —
atkarībā no darba aprīkojuma bīstamības — arī apstādināšanas ierīce bīstamo (piemēram, rotējošo, kustīgo) daļu
apstādināšanai.
13. Darba aprīkojuma apstādināšanas ierīce dominē salīdzinājumā ar palaišanas ierīci. Kad darba aprīkojums vai tā
bīstamās daļas ir apstādinātas, tiek pārtraukta enerģijas padeve darba aprīkojumam.
14. Atkarībā no darba aprīkojuma bīstamības un normālā apstāšanās laika to aprīko ar avārijas apstādināšanas
ierīci.
15. Darba aprīkojumu, kurš ir bīstams krītošu objektu vai izvirzījumu dēļ, aprīko ar piemērotām drošības ierīcēm.
16. Darba aprīkojumu, kurš ir bīstams gāzu, tvaiku, šķidrumu vai putekļu izdalīšanās dēļ, aprīko ar piemērotām
uztvērējierīcēm un/vai uzsūkšanas ierīcēm attiecīgā riska avota tuvumā.
17. Darba aprīkojumu un tā daļas nostiprina ar speciālām skavām vai citiem līdzekļiem, ja tas nepieciešams
nodarbināto drošībai un veselībai.
18. Ja pastāv risks nonākt mehāniskā kontaktā ar kustīgām darba aprīkojuma daļām, kas varētu izraisīt nelaimes
gadījumu, šīs daļas aprīko ar aizsargiem vai citām drošības ierīcēm, lai novērstu piekļūšanu bīstamajām zonām vai
apstādinātu bīstamo daļu kustību pirms bīstamās zonas sasniegšanas. Aizsargi un drošības ierīces atbilst šādām
prasībām:
18.1. tām ir izturīga konstrukcija;
18.2. nerada nekādu papildu risku;
18.3. nav viegli noņemamas vai atslēdzamas;
18.4. ir novietotas pietiekamā attālumā no bīstamās zonas; 
2
/
10
18.4. ir novietotas pietiekamā attālumā no bīstamās zonas;
18.5. neierobežo piekļuvi kustīgajām daļām vairāk nekā nepieciešams, ņemot vērā darba aprīkojuma lietošanas
veidu;
18.6. ļauj veikt nepieciešamās darbības, lai uzstādītu vai nomainītu detaļas un veiktu apkopi, ierobežojot
piekļūšanu tikai tai zonai, kurā veicams darbs, un, ja iespējams, nepārvietojot aizsargu vai drošības ierīci.
(MK 
29.05.2007.
 noteikumu Nr.349 redakcijā)
19. Darba vai tehniskās apkopes zonu darba aprīkojumā vai zonu ap to apgaismo atbilstoši darba raksturam.
20. Ja iespējama darba aprīkojuma daļu salūšana vai sadalīšanās gabalos, radot risku nodarbināto drošībai un
veselībai, darba aprīkojumam nepieciešamas speciālas aizsargierīces (piemēram, režģi, sieti).
21. Ja darba procesā darba aprīkojums vai atsevišķas tā daļas sakarst vai atdziest līdz temperatūrai, kas rada risku
nodarbināto drošībai un veselībai, tās izolē vai norobežo.
22. Darba aprīkojuma brīdinājuma (signalizācijas) ietaises ir skaidri saredzamas un uztveramas, to nozīme ir viegli
saprotama un nepārprotama.
23. Darba aprīkojums ir atbilstoši marķēts un apzīmēts ar brīdinājuma uzrakstiem un brīdinājuma zīmēm.
Brīdinājuma zīmes un uzraksti uz darba aprīkojuma ir pietiekami informatīvi, viegli uztverami un saprotami.
24. Darba aprīkojuma tehnisko apkopi (uzturēšanu) veic tad, kad aprīkojums ir izslēgts un atvienots no enerģijas
avota. Ja aprīkojumu nevar izslēgt, tehnisko apkopi (uzturēšanu) veic ārpus bīstamās zonas vai ievērojot speciālus
aizsardzības pasākumus.
25. Darba devējs nodrošina regulāru mašīnu, aparātu un iekārtu tehnisko apkopi. Ja mašīnai, aparātam vai iekārtai
ir tehniskās apkopes žurnāls, darba devēja norīkoti nodarbinātie tajā regulāri dokumentē tehniskās apkopes rezultātus.
Ja nepieciešams, tehniskās apkopes datus uzrāda Valsts darba inspekcijai.
(MK 
29.05.2007.
 noteikumu Nr.349 redakcijā)
26. Darba aprīkojumu drīkst lietot tikai tam paredzētajos apstākļos un paredzētajām operācijām.
27. Darba aprīkojumam nepieciešamas labi saredzamas un viegli sasniedzamas enerģijas padeves izslēgšanas
ierīces. Darba aprīkojuma izolēšana vai atvienošana no enerģijas avota, kā arī atkārtota pievienošana enerģijas avotam
nedrīkst radīt risku nodarbināto drošībai un veselībai.
28. Nodarbinātajiem nodrošina drošu piekļūšanu darba aprīkojumam, kā arī drošu uzturēšanos visās ražošanas,
montāžas un tehniskās apkopes (uzturēšanas) zonās.
29. Darba aprīkojumu, ar kuru vai kurā tiek ražotas, izmantotas vai uzkrātas ķīmiskās vielas, ķīmiskie produkti vai
citi uzliesmojoši un degoši produkti (materiāli), tai skaitā ražošanas atkritumi, nodrošina pret darba aprīkojuma vai
attiecīgo vielu vai produktu sprādziena risku.
30. Darba aprīkojums ir ugunsdrošs un nodrošināts pret pārkaršanu, kā arī aprīkots tā, lai aizsargātu nodarbinātos
pret risku, kas rodas, izdalot darba vidē gāzes, šķidrumus, tvaikus, putekļus vai citas vielas, kas ar to vai tajā tiek
ražotas, izmantotas vai uzkrātas.
31. Nodarbinātajiem nav tiešas vai netiešas saskares ar tām darba aprīkojuma daļām, kuras var radīt elektriskas
dabas risku.
3
/
10
III. Papildu prasības mobilam darba aprīkojumam
32. Darba aprīkojumu uzstāda, izvieto un lieto tā, lai līdz minimumam samazinātu risku operatora un citu
nodarbināto drošībai un veselībai (piemēram, darba aprīkojuma kustīgās daļas un fiksētās vai kustīgās daļas ir
pietiekamā attālumā), kā arī nodrošina enerģijas un izmantoto vai ražoto vielu vai produktu, tai skaitā ražošanas
atkritumu, drošu piegādi un pārvietošanu.
33. Darba aprīkojumu montē vai demontē drošos apstākļos, ievērojot visas ražotāja norādītās instrukcijas.
34. Darba aprīkojumu, kurā var iespert zibens, speciāli aizsargā pret tā iedarbību, iezemējot vai nodrošinot ar citām
aizsargierīcēm.
35. Šīs nodaļas prasības attiecas uz mobilu darba aprīkojumu, arī pašgājējiem (turpmāk — iekārta), kas var radīt
risku iekārtas kustības dēļ.
36. Iekārtu, uz kuras atrodas nodarbinātie, aprīko tā, lai pārvietojoties tā neradītu nodarbinātajiem risku saskarties
vai tikt saspiestiem ar iekārtas daļām (piemēram, riteņiem, kāpurķēžu mehānismiem).
37. Iekārtu aprīko vai pielāgo tā, lai sakabe starp iekārtu un tās palīgierīcēm un/vai priekšmetiem, kas tiek vilkti,
neieķīlētos (nebloķētos). Ja šīs prasības nav iespējams pilnībā izpildīt, veic attiecīgus pasākumus, lai novērstu risku
nodarbināto drošībai un veselībai.
38. Energopiedziņas mehānismus starp iekārtas mobilajām daļām nostiprina un aizsargā no smiltīm, netīrumiem
un mehāniskiem bojājumiem.
39. Iekārta, uz kuras atrodas nodarbinātie, ir konstruēta tā, lai nepieļautu tās apgāšanos, vai arī to aprīko ar kādu
no šādām drošības ierīcēm:
39.1
. drošības konstrukciju, kas neļauj iekārtai sasvērties vairāk par vienu ceturtdaļu;
39.2. konstrukciju, kas nodrošina pietiekami lielu brīvu zonu ap nodarbinātajiem, ja sasvere ir lielāka par vienu
ceturtdaļu;
39.3. citu līdzvērtīgu ierīci.
(Grozīts ar MK 
29.05.2007.
 noteikumiem Nr.349)
40. Ja iekārtas apgāšanās risku nav iespējams pilnībā novērst, iekārtu aprīko ar drošības konstrukciju, kas novērš
risku nodarbinātajam tikt saspiestam. Šī drošības konstrukcija var būt iekārtas sastāvdaļa.
41. Ja iekārtu darbu izpildes laikā stabilizē vai iekārta konstruēta tā, lai nepieļautu tās apgāšanos, drošības
konstrukcija nav nepieciešama.
42. Ja iespējama smaguma celšanai paredzētas iekārtas — autoiekrāvēja — sasvēršanās darba procesā, iekārtu
attiecīgi pielāgo vai aprīko ar vienu vai vairākām šādām drošības ierīcēm:
42.1. vadītāja kabīni;
42.2. konstrukciju, kas nepieļauj iekārtas sasvēršanos;
42.3
. konstrukciju, kas, platformai sasveroties, nodrošina uz iekārtas esošajam nodarbinātajam pietiekami lielu
attālumu starp zemi un iekārtas daļām;
42.4. aizsargkonstrukciju, kas novērš vadītāja sēdeklī esošā nodarbinātā saspiešanu ar iekārtas daļām.
4
/
10
IV. Papildu prasības darba aprīkojumam, kas paredzēts smaguma celšanai
(Grozīts ar MK 
29.05.2007.
 noteikumiem Nr.349)
43. Lai pašgājējas iekārtas lietošana neradītu risku nodarbinātā drošībai un veselībai, ievēro šādus nosacījumus:
43.1. iekārtu aprīko tā, lai novērstu tās neatļautu palaišanu (iedarbināšanu);
43.2. ja vienlaikus uz sliedēm pārvietojas vairākas pašgājējas iekārtas, veic drošības pasākumus, lai
samazinātu iespējamās sadursmes sekas;
43.3. iekārtu aprīko ar bremzēšanas un apstādināšanas ierīci, ja nepieciešams, arī ar avārijas ierīci ar
automātisku sistēmu, kas apstādina iekārtu, ja bojāta galvenā bremzēšanas un apstādināšanas ierīce;
43.4. ja vadītāja tiešais redzeslauks nav pietiekams drošai darbu veikšanai, ierīko piemērotas palīgierīces
(spoguļus vai citas optiskas vai elektroniskas ierīces) redzamības uzlabošanai;
43.5. ja iekārtu lieto naktī vai tumšās vietās, ierīko pietiekamu, darba raksturam atbilstošu apgaismojumu;
43.6. ja iekārta vai tās pārvietotās kravas ir ugunsnedrošas, iekārtas lietošanas vietas tuvumā novieto
piemērotas ugunsdzēšanas ierīces. Ja to nav iespējams nodrošināt, iekārtas apgādā ar ugunsdzēšanas
ierīcēm;
43.7. tālvadības iekārtas, izbraucot ārpus vadības zonas, apstājas automātiski;
43.8. tālvadības iekārtas aprīko tā, lai, veicot darbus, tiktu novērsts trieciena vai sadursmes risks. Šis
nosacījums neattiecas uz tālvadības iekārtām, kuras jau aprīkotas ar atbilstošām aizsargierīcēm sadursmes
riska novēršanai.
44. Pašgājējas iekārtas atļauts vadīt tikai attiecīgi apmācītiem nodarbinātajiem.
45. Nodarbinātie ievēro darba devēja izstrādātos kustības drošības noteikumus pašgājējām iekārtām, kuras
pārvietojas darba zonā.
46. Nodarbinātie nedrīkst atrasties zonā, kurā lieto pašgājējas iekārtas. Ja bez viņu klātbūtnes darbu veikt nav
iespējams, nepieciešami attiecīgi pasākumi, lai pašgājējas iekārtas neradītu risku nodarbināto drošībai un veselībai.
47. Pārvadāt nodarbinātos uz mehāniski darbināmām iekārtām drīkst tikai tad, ja iekārta ir speciāli aprīkota cilvēku
drošai pārvietošanai. Iekārtas kustības ātrumu regulē atbilstoši veicamajam darbam.
(Grozīts ar MK 
29.05.2007.
 noteikumiem Nr.349)
48. Iekārtas ar iekšdedzes dzinēju drīkst darbināt un lietot tikai tur, kur var nodrošināt pietiekamu gaisa daudzumu
vai gaisa apmaiņu, lai izplūdes gāzes neradītu risku nodarbināto drošībai un veselībai.
49. Šīs nodaļas prasības attiecas uz darba aprīkojumu, kas paredzēts smaguma celšanai (turpmāk — celšanas
iekārta).
50. Ja celšanas iekārta ir uzstādīta pastāvīgi, tās stiprību un stabilitāti lietošanas laikā nodrošina, ņemot vērā
paceļamās kravas lielumu un slodzi uz konstrukciju montāžas vai stiprinājuma punktiem.
51. Uz celšanas iekārtas mehānismiem skaidri norāda mehānisma nominālo celtspēju un, ja nepieciešams, tabulu
ar katras mehānisma konfigurācijas celtspēju.
5
/
10
52. Uz celšanas iekārtas palīgierīcēm nepārprotami norāda raksturlielumus drošai palīgierīču lietošanai.
53. Ja celšanas iekārta nav paredzēta cilvēku celšanai, uz iekārtas ir skaidra norāde par šo aizliegumu.
54. Pastāvīgi uzstādāmu celšanas iekārtu uzstāda tā, lai samazinātu risku, ka krava varētu:
54.1. uzkrist nodarbinātajiem vai aizķert viņus;
54.2. bīstami slīdēt vai brīvi krist;
54.3. tikt netīši atlaista.
55. Cilvēkus drīkst celt tikai ar šim mērķim paredzētām celšanas iekārtām un to palīgierīcēm. Izņēmuma gadījumā
viņus drīkst celt arī ar iekārtām, kuras ir pielāgotas cilvēku pacelšanai un nerada risku viņu drošībai un veselībai.
56. Ja celšanas iekārta paredzēta nodarbināto celšanai un pārvietošanai, tā atbilst šādām prasībām:
56.1. iekārta ir aprīkota ar drošības ierīci, kas neļauj pacēlājgrozam krist. Ja augstuma vai darba vietas īpatnību
dēļ to nevar nodrošināt, bet nepieciešams novērst nodarbinātā kritienu no augstuma, nodarbināto nodrošina ar
drošības sistēmu kombinācijā ar citiem kritienu apturošiem aprīkojuma elementiem, ko pārbauda pirms darba
uzsākšanas;
56.2. novērsta iespēja nodarbinātajam izkrist no pacēlājgroza, tai skaitā nodarbinātais nodrošināts ar šo
noteikumu 56.1. apakšpunktā minētajiem aizsardzības līdzekļiem;
56.3. novērsta nodarbinātā saspiešana, iesprostošana vai iesprūšana, īpaši, ja iespējama netīša saskare ar
priekšmetiem;
56.4. nodrošināta nodarbinātā atbrīvošana no pacēlājgroza, ja noticis nelaimes gadījums.
(Grozīts ar MK 
18.03.2014.
 noteikumiem Nr.144)
57. Ja celšanas iekārta ir mobila vai demontējama, nodrošina iekārtas stabilitāti lietošanas laikā visos
paredzamajos darba apstākļos, ņemot vērā pamatnes īpatnības.
58. Ceļot nodarbinātos ar celšanas iekārtu, ievēro šādas prasības:
58.1. visā darba veikšanas laikā operators atrodas pie vadības pults;
58.2. nodarbinātie, kuri tiek celti, ir apgādāti ar kvalitatīviem saziņas līdzekļiem;
58.3. ja rodas bīstama situācija, nodarbinātajiem tiek nodrošināti droši evakuācijas līdzekļi.
59. Nodarbinātie nedrīkst atrasties zem iekārtiem un paceltiem smagumiem, izņemot gadījumus, ja to ir paredzējis
celšanas iekārtas ražotājs un ir nodrošināta nodarbināto drošība un veselības aizsardzība (piemēram, veicot darbu zem
paceltām automašīnām autoapkopes uzņēmumos). Smagumus nedrīkst pārvietot virs neaizsargātām darba vietām,
kurās parasti atrodas nodarbinātie. Ja darba īpatnību dēļ to nevar nodrošināt, darba devējs veic attiecīgus drošības
pasākumus, lai novērstu risku nodarbināto drošībai un veselībai.
(MK 
23.11.2004.
 noteikumu Nr.966 redakcijā)
60. Celšanas palīgierīces izvēlas, ņemot vērā pārvietojamās kravas specifiku, satveršanas vietu, takelāžu un
laikapstākļus, kā arī pārvietošanas veidu un konfigurāciju.
61. Ja celšanas palīgierīču stiprinājuma mehānisms pēc lietošanas netiek demontēts, to skaidri norāda uz
palīgierīces stiprinājuma mehānisma, uz kura ir arī norāde par raksturlielumiem.
6
/
10
V. Prasības, strādājot augstumā
(Nodaļa svītrota ar MK 
18.03.2014.
 noteikumiem Nr.144)
62. Celšanas palīgierīces uzglabā tā, lai nepieļautu to bojāšanos.
63. Ceļot tieši nevadāmas kravas (kravas, kas pēc pacelšanas vēja vai citu apstākļu ietekmē var sākt nekontrolēti
kustēties (piemēram, rotēt, svārstīties), un šīs kustības nav uzreiz apturamas), ievēro šādas prasības:
63.1
. ja darba vietā uzstādītas divas vai vairākas celšanas iekārtas, kuru darbības rādiusi pārklājas, novērš
sadursmes iespēju starp kravām un/vai celšanas iekārtu daļām;
63.2. ja izmanto mobilu celšanas iekārtu, veic attiecīgus pasākumus, lai novērstu iekārtas sasveres,
apgāšanās, kustēšanās vai slīdēšanas iespēju, un pārbauda, vai šie pasākumi ir veikti pienācīgi;
63.3. ja kravas kustības trajektorija nav pietiekami pārredzama, operators tieši vai ar sakaru līdzekļu palīdzību
sazinās ar īpaši norīkotu nodarbināto (tādu darba devēja norīkotu nodarbināto, kuram ir nepieciešamās
zināšanas un prasme darba aizsardzības jautājumos konkrētajā darba vietā), kurš dod viņam norādījumus, un
veic attiecīgus pasākumus, lai novērstu kravu sadursmi un risku nodarbināto drošībai un veselībai;
63.4. smaguma piestiprināšana un atvienošana ar rokām nedrīkst radīt risku nodarbinātā drošībai un veselībai,
šo darbību laikā nodarbinātais tieši vai netieši kontrolē celšanas iekārtu;
63.5. celšanas darbus iepriekš izplāno un paredz atbilstošu uzraudzību, lai novērstu risku nodarbināto drošībai
un veselībai;
63.6. ja smagumu ceļ ar divām vai vairākām celšanas iekārtām reizē, operators labākai darba koordinācijai
ievēro darba devēja izstrādātus īpašus šī darba drošības noteikumus;
63.7. ja celšanas iekārta nenodrošina kravas noturēšanu, kad pilnīgi vai daļēji tiek pārtraukta elektrības padeve,
veic attiecīgus pasākumus, lai novērstu risku nodarbināto drošībai un veselībai;
63.8. iekārtu un paceltu smagumu nedrīkst atstāt bez uzraudzības, izņemot gadījumu, ja bīstamā zona ir
norobežota un smagums droši nostiprināts un turēts;
63.9. celšanas iekārtas lietošanu brīvā dabā pārtrauc, ja pasliktinās laikapstākļi un tās lietošana vairs nav pilnīgi
droša, kā arī nodrošina, lai celšanas iekārta neapgāztos un neradītu risku nodarbināto drošībai un veselībai.
64. 
(Svītrots ar MK 
18.03.2014.
 noteikumiem Nr.144)
65. 
(Svītrots ar MK 
18.03.2014.
 noteikumiem Nr.144)
66. 
(Svītrots ar MK 
18.03.2014.
 noteikumiem Nr.144)
67. 
(Svītrots ar MK 
18.03.2014.
 noteikumiem Nr.144)
68. 
(Svītrots ar MK 
18.03.2014.
 noteikumiem Nr.144)
69. 
(Svītrots ar MK 
18.03.2014.
 noteikumiem Nr.144)
70. 
(Svītrots ar MK 
18.03.2014.
 noteikumiem Nr.144)
71. 
(Svītrots ar MK 
18.03.2014.
 noteikumiem Nr.144)
7
/
10
VI. Darba devēja pienākumi
72. 
(Svītrots ar MK 
18.03.2014.
 noteikumiem Nr.144)
73. 
(Svītrots ar MK 
18.03.2014.
 noteikumiem Nr.144)
74. 
(Svītrots ar MK 
18.03.2014.
 noteikumiem Nr.144)
75. 
(Svītrots ar MK 
18.03.2014.
 noteikumiem Nr.144)
76. 
(Svītrots ar MK 
18.03.2014.
 noteikumiem Nr.144)
77. 
(Svītrots ar MK 
18.03.2014.
 noteikumiem Nr.144)
78. 
(Svītrots ar MK 
18.03.2014.
 noteikumiem Nr.144)
79. 
(Svītrots ar MK 
18.03.2014.
 noteikumiem Nr.144)
80. Darba devējs ievēro darba aprīkojuma ražotāja pievienoto instrukciju un tehnisko dokumentāciju, lai nodrošinātu
nodarbināto drošībai un veselībai nekaitīgu darba aprīkojuma lietošanu.
81. Darba devējs:
81.1. nodrošina darba aprīkojuma atbilstību darba procesam un tā pareizu lietošanu, lai novērstu risku
nodarbināto drošībai un veselībai. Ja nav iespējams pilnībā novērst risku, darba devējs veic pasākumus, lai
samazinātu risku līdz minimumam;
81.2. izvēlas darba aprīkojumu, ņemot vērā darba apstākļus uzņēmumā un katrā darba vietā, kā arī risku
nodarbināto drošībai un veselībai;
81.3. iegādājas tikai normatīvo aktu prasībām atbilstošu darba aprīkojumu;
81.4. nodrošina darba aprīkojuma atbilstību šo noteikumu prasībām un atbilstošu tehnisko apkopi (uzturēšanu)
visā tā darbības laikā;
81.5. nodrošina darba aprīkojuma pārbaudi pēc uzstādīšanas un pirms lietošanas, kā arī pēc montāžas citā
vietā vai citā izvietojumā, ja darba aprīkojuma drošību nosaka tā uzstādīšanas apstākļi;
81.6. nodrošina šādas pārbaudes darba aprīkojumam, kurš pakļauts apstākļiem, kas var izraisīt tā
nolietošanos, radot risku nodarbināto drošībai un veselībai:
81.6.1. periodiskās pārbaudes un, ja nepieciešams, arī testēšanu;
81.6.2. speciālās pārbaudes, ja radušās ārkārtas situācijas (piemēram, negadījumi, avārijas, nelabvēlīgi
laikapstākļi), kā arī ja darba aprīkojums pārveidots vai nav ilgstoši lietots;
81.7. darbā ar aprīkojumu, kas var radīt palielinātu risku nodarbināto drošībai un veselībai (piemēram, bīstamās
iekārtas), norīko tikai speciāli apmācītus nodarbinātos;
81.8. ja darba aprīkojumu lieto ārpus uzņēmuma, nodrošina to ar apliecinājumu (dokumentu, uzlīmi, zīmogu) par
pēdējo drošības pārbaudi.
8
/
10
82. Šo noteikumu 81.5. un 81.6.apakšpunktā minētās pārbaudes veic darba devēja norīkots par darba aprīkojumu
atbildīgs speciālists vai, ja tas noteikts normatīvajos aktos vai ja darba devējs pārbaudi nevar nodrošināt, kompetenta
inspicēšanas institūcija.
83. Pārbaužu protokoli ir darba devēja un inspicēšanas institūcijas rīcībā (ja inspicēšanas institūcija veikusi
pārbaudi). Pārbaužu protokolus darba aprīkojuma īpašnieks un darba devējs, kā arī inspicēšanas institūcija glabā 10
gadus, pēc tam tos nodod arhīvā.
84. Darba devējs izveido un aktualizē tā darba aprīkojuma sarakstu, kas var radīt palielinātu risku nodarbināto
drošībai un veselībai (piemēram, bīstamās iekārtas). Minētajā sarakstā norāda:
84.1. vietu, kur uzņēmumā atrodas attiecīgais darba aprīkojums, norādot tā identifikāciju;
84.2. tā darbinieka vārdu un uzvārdu, kurš atbild par attiecīgā darba aprīkojuma drošu lietošanu un apkopi;
84.3. datumu, kad veikta pēdējā tehniskā pārbaude, pārbaudes veidu (piemēram, pilnā, daļējā, ārkārtas) un
raksturu (piemēram, statiskā, dinamiskā, ārējā), kā arī pārbaudes veicēju;
84.4. datumu, kad tiks veikta nākamā tehniskā pārbaude, un attiecīgās pārbaudes veidu (piemēram, pilnā,
daļējā).
(Grozīts ar MK 
23.11.2004.
 noteikumiem Nr.966)
85. Lai nodrošinātu darba aprīkojuma atbilstību darba aizsardzības prasībām, darba devējs ņem vērā darba vietas
īpatnības, nodarbināto izvietojumu, ķermeņa stāvokli un ergonomikas principus, lietojot darba aprīkojumu.
86. Darba devējs nodrošina nodarbinātos ar saprotamu nepieciešamo informāciju un rakstiskām instrukcijām par
darba aprīkojumu, kā arī šo instrukciju pieejamību nodarbinātajiem.
(Grozīts ar MK 
29.05.2007.
 noteikumiem Nr.349)
87. Informācija un rakstiskās instrukcijas par darba aprīkojumu ietver darba aizsardzības prasības, darba
aprīkojuma lietošanas noteikumus, iespējamo ārkārtas un avārijas situāciju aprakstu un rīcību šādās situācijās,
ievērojot ražotāja instrukcijas un tehnisko dokumentāciju, kā arī pieredzi darba aprīkojuma lietošanā.
88. Nodarbinātos informē par darba vietā vai tās tuvumā esošo darba aprīkojumu un par jebkurām izmaiņām tajā (arī
tad, ja viņi to nelieto), kā arī izskaidro attiecīgā darba aprīkojuma bīstamību.
89. Darba devējs normatīvajos aktos noteiktajā kārtībā nodrošina nodarbināto apmācību un instruēšanu jautājumos,
kas saistīti ar darba aprīkojuma lietošanu (arī informēšanu par jebkuru risku, kas saistīts ar darba aprīkojuma
lietošanu).
90. 
(Svītrots ar MK 
18.03.2014.
 noteikumiem Nr.144)
90.
1
 Darba devējs nodrošina, ka nodarbinātos, kas sniedz vai var sniegt veselības aprūpes pakalpojumus un darba
procesā saskaras vai var saskarties ar darba aprīkojumu (turpmāk – asi medicīniskie instrumenti), kuru lietojot, pastāv
risks sagriezties, sadurties un šādā veidā gūt ievainojumu vai inficēties, papildus šo noteikumu 
89.punktā
 minētajai
apmācībai un instruktāžai apmāca šādos jautājumos:
90.
1
 1. tādu asu medicīnisko instrumentu droša lietošana, kas aprīkoti ar drošības mehānismiem;
90.
1
 2. darba vides risks, kas var rasties, saskaroties ar asinīm un citiem ķermeņa šķidrumiem;
90.
1
 3. darba aizsardzības pasākumi attiecībā uz asu medicīnisko instrumentu lietošanu un iznīcināšanu;
9
/
10
© Oficiālais izdevējs "Latvijas Vēstnesis"
VII. Noslēguma jautājumi
Informatīva atsauce uz Eiropas Savienības direktīvām
(MK 
23.11.2004.
 noteikumu Nr.966 redakcijā, kas grozīta ar MK 
21.01.2014.
 noteikumiem Nr.34; MK 
18.03.2014.
noteikumiem Nr.144)
Noteikumos iekļautas tiesību normas, kas izriet no:
1) Padomes 1989.gada 30.novembra Direktīvas 
89/655/EEK
 par drošības un veselības aizsardzības prasību
minimumu, lietojot darba līdzekļus darba vietās;
2) Padomes 1995.gada 5.decembra Direktīvas 
95/63/EK
, ar kuru groza Padomes Direktīvu 
89/655/EEK
 par drošības
un veselības aizsardzības prasību minimumu, lietojot darba līdzekļus darba vietās;
3) 
(svītrots ar MK 
18.03.2014.
 noteikumiem Nr.144)
;
4) Eiropas Padomes 2010.gada 10.maija Direktīvas 
2010/32/ES
, ar ko īsteno HOSPEEM un EPSU noslēgto
Pamatlīgumu par asu instrumentu radītu ievainojumu novēršanu slimnīcu un veselības aprūpes nozarē.
Ministru prezidents E.Repše 
Labklājības ministre D.Staķe
90.
1
 4. vakcinācijas nozīme.
(MK 
21.01.2014.
 noteikumu Nr.34 redakcijā)
90.
2
 Darba devējs nodrošina darba aizsardzības pasākumus, lai novērstu vai samazinātu darba vides risku to
nodarbināto drošībai un veselībai, kas sniedz vai var sniegt veselības aprūpes pakalpojumus un darba procesā
saskaras vai var saskarties ar asiem medicīniskajiem instrumentiem, tai skaitā šādus pasākumus, ja tie ir piemēroti
attiecīgajam darba devējam:
90.
2
 1. sadarbībā ar arodbiedrību pārstāvjiem vai uzticības personām veicina izpratni par risku, ko var radīt darbs
ar asiem medicīniskajiem instrumentiem;
90.
2
 2. informē nodarbinātos par atbalsta programmām, ja tādas ir pieejamas;
90.
2
 3. veicina labas prakses ieviešanu attiecībā uz nelaimes gadījumu novēršanu, kā arī to reģistrēšanu un
uzskaiti atbilstoši darba aizsardzības jomu regulējošo normatīvo aktu prasībām.
(MK 
21.01.2014.
 noteikumu Nr.34 redakcijā)
91. Darba devējs nodrošina nodarbināto un to pārstāvju konsultēšanu un līdzdalību visos ar darba aizsardzību
saistītajos jautājumos, jo īpaši attiecībā uz darba aprīkojumu.
92. Darba aprīkojums, kura lietošana uzsākta līdz šo noteikumu spēkā stāšanās dienai, pārveidojams atbilstoši šo
noteikumu prasībām līdz 2004.gada 1.jūlijam.
93. 
(Svītrots ar MK 
18.03.2014.
 noteikumiem Nr.144)
10
/
10